**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2020-10-30 Nr. TAR1-174

Posėdis įvyko 2020 m. spalio 28 d.

Posėdžio pirmininkas – Laurynas Gečius, Klaipėdos miesto jaunimo organizacijų asociacijos „Apskritasis stalas“ deleguotas atstovas.

Posėdžio sekretorė Aistė Valadkienė, Klaipėdos miesto savivaldybės administracijos Jaunimo ir bendruomenių reikalų koordinavimo grupės Jaunimo reikalų koordinatorė (grupės vadovė).

Dalyvavo: Laurynas Gečius, Artiom Kazakovcev, Agnė Jankūnaitė, Arvydas Cesiulis, Audrius Petrošius, Eglė Deltuvaitė, Gabija Buivydaitė, Gintarė Kareivaitė.

DARBOTVARKĖ.

1. Dėl nominantų atrinkimo Klaipėdos jaunimo apdovanojimams *(L. Gečius).*

2. Dėl Klaipėdos miesto visuomenės sveikatos biuro vykdomų priemonių, susijusių su lytiškumo ugdymo, pristatymo *(Klaipėdos miesto visuomenės sveikatos biuro direktorė Jūratė Grubliauskienė).*

1. SVARSTYTA. Dėl nominantų atrinkimo Klaipėdos jaunimo apdovanojimams *(L. Gečius).*

L. Gečius informavo, kad pasibaigė kandidatų teikimai Jaunimo apdovanojimams. Visi kandidatai buvo susisteminti ir su aprašymais nusiųsti Jaunimo reikalų tarybos nariams. Jaunimo reikalų taryba turi atrinkti po tris kandidatus prie kiekvienos nominacijos. A. Cesiulis pasisakė, kad susilaiko balsuojant, nes per mažai informacijos pateikta apie kandidatus. G. Kareivaitė pasiūlė balsuoti online būdu sukuriant Google anketą ir išplatinant ją JRT nariams.

NUTARTA. Balsuoti už nominantus naudojantis Google forma. Kandidatus pasitvirtinti el. posėdžio metu.

2. SVARSTYTA. Dėl Klaipėdos miesto visuomenės sveikatos biuro vykdomų priemonių, susijusių su lytiškumo ugdymo, pristatymo *(Klaipėdos miesto visuomenės sveikatos biuro direktorė Jūratė Grubliauskienė).*

J. Grubliauskienė pristatė apie lytiškumo ugdymo Klaipėdos mieste. Klaipėdos miesto savivaldybės Visuomenės sveikatos biuro veikla yra sudaryta iš dviejų dalių. Kasdienė veikla –mokyklų visuomenės sveikatos specialistų veikla, jaunimui palankių sveikatos priežiūros paslaugų koordinatoriaus veikla ir projektinė veikla. Visuomenės sveikatos priežiūros paslaugos yra teikiamos 107 ugdymo įstaigose. Specialistai turi savo planus, kurie taip pat yra integruojami į bendras ugdymo įstaigų programas. Šie specialistai turi daryti poveiki septyniose patvirtintose srityse. Lytiškumo ugdymas pasislepia ties užkrečiamųjų ligų profilaktika (kalbama apie lytiškai plintančias ligas), psichinės sveikatos stiprinimas (kalbama apie šeimos vertybes, šeimos planavimą ir pan.). 2019 metais mokyklose įvyko 332 užsiėmimai lytiškumo tema, o juose dalyvavo 8261 mokiniai. 2015 metais buvo pradėtos teikti Jaunimui palankių sveikatos priežiūros paslaugos. Už šias paslaugas yra atsakingas koordinatorius. Jis veda įvairius užsiėmimus mokyklose, atvirose jaunimo erdvėse, NVO ir taip pat individualiai konsultuoja Klaipėdos universitete įsikūrusiame taške. Koordinatorius veikia pagal keturis algoritmus ir vienas iš jų yra skirtas lytiškumo ugdymui.

Klaipėdos visuomenės sveikatos biuras taip užsiima projektine veikla. Nuo 2018 m. įgyvendinamas projektas „Klaipėdos miesto tikslinių gyventojų grupių sveikos gyvensenos skatinimas“, kurio viena iš veiklų yra paskaitų ciklas mokiniams apie lytiškumo ir savipagalbos būdus. Nors šios veiklos nėra tęstinės Klaipėdos visuomenės sveikatos biuras stengiasi dalyvauti įvairioje projektinėje veiklos, teikti paraiškas, ieškoti naujų veiklos sričių ir pan. Nuo 2018 metų buvo pradėtas vykdyti projektas „Skaitmeninė lytiškumo ugdymo platforma vidurinėse mokyklose“ iš Erasmus+ programos. Šio projekto tikslai – nustatyti jaunimo informacijos apie lytiškumą poreikius ir tinkamus lytiškumo ugdymo būdus, įtraukti jaunimą į lytinės sveikatos ugdymo medžiagos parengimą ir sukurti vieningą e-Mokymosi platformą Europos vidurinių mokyklų mokiniams lytiškumo tema. Šiuo metu kiekviena šalis pagal priskirtą lytiškumo tematiką rengia medžiagą lietuvių ir anglų kalba. Ją dabar kiekvieną šalis pati išbando. Po išbandymo ji bus perkelta į skaitmeninę erdvę, kurioje medžiaga galės pasinaudoti ir kitos šalys.

L. Gečius paklausė ar buvo po įvairių veiklų buvo vykdytos mokinių apklausos? J. Grubliauskienė atsakė, kad yra vykdomas skirtingų grupių vertinimas. Tai yra privalu vykdant projektus.

A. Valadkienė paklausė, ar vykdomos veiklos Klaipėdos bendruomenei? J. Grubliauskienė paminėjo, kad tokios veiklos yra vykdomos. Jas vykdo Jaunimui palankių sveikatos priežiūros paslaugų koordinatorius. Veiklos yra vykdomos ne tik mokyklose, bet ir aukštosiose mokyklose.

A. Valadkienė paklausė ar aktyviai dalyvauja jaunimas veiklose? J. Grubliauskienė sakė, kad tam, kad aktyviai dalyvautų jaunimas reikia tinkamai suformuluoti žinutes. Kai kuriais atvejais jaunimui nelabai reikia bendrų užsiėmimų, o labiausiai individualių konsultacijų.

A. Cesiulis paklausė, kaip yra su lytiškumo ugdymo turiniu? Dažnai visuomenėje girdima nuomonė, kad jis yra arba per daug suvaržytas, arba per daug laisvas. Kaip jūs vertinate jį žvelgiant į situaciją, kuri yra dabar? J. Grubliauskienė atsakė, kad visuomenės sveikatos specialistai negali sau leisti kalbėti ne tai, ką pagrindžia mokslas. Jie privalo kalbėti apie elementarius, moksliškai pagrįstus aspektus, fiziologinius dalykus. Kitą vertus yra didelis siekis keisti kalbėjimą apie vertybinius pagrindus (šeima, partnerystė ir pan.), parodyti dvi puses. Negalima dėstyti to, kas prieštarauja jaunimo gyvenimui. Pavyzdžiui, įvardinti, kad negalimi ankstyvi lytiniai santykiai, o jaunas žmogus jau juos turėjęs. Tikslas yra suteikti visokeriopą informaciją, pavyzdžiui, nesivadovaujant vien bažnyčios nuostatomis. Tai yra delikati tema, ne visiems specialistams yra vienodai paprasta kalbėti visomis temomis.

A. Valadkienė, kiek jaunimo susiduria su homoseksualumo temomis ir kiek ateina konsultuotis? J. Grubliauskienė atsakė, kad tai yra tema, kuria dar visuomenės sveikatos specialistams yra nedrąsu kalbėti. Kai kurie specialistai mokėsi senai ir to net nebuvo dar dėstoma, todėl būna tokių situacijų, kada jiems reikia atitinkamai ruoštis. Kai kuriais atvejais specialistai nesupranta ar jaunimas juokauja, ar tai tikrai yra aktualu. Ji atsakė, kad negali vertinti, ar tai yra daug ar mažai.

A. Valadkienė paprašė J. Grubliauskienės didesnio bendradarbiavimo ir pasidalinimo savo veiklomis su Jaunimo reikalų koordinatoriumi.

NUTARTA. Išklausyta informacija.

|  |  |  |
| --- | --- | --- |
| Pirmininkas |  | Laurynas Gečius |
| Sekretorė |  | Aistė Valadkienė |
|  |  |  |